Jong pasgetroude sterf in mynongeluk | Maroela Media
Jong pasgetroude sterf in mynongeluk
Juan en Joane Little. Foto: Palm Photography/Facebook
'n 26-jarige man wat vroeër vandeesmaand getroud is, is in 'n mynongeluk in die Vrystaat dood.
Juan Little is volgens Harmony Gold Woensdagaand laat dood in 'n voorval in die Nyala-skag van die Phakisa-myn buite Odendaalsrus. Die presiese omstandighede rondom die voorval is nie bekend gemaak nie en volgens Harmony Gold word 'n ondersoek gedoen.
"Ons is ongelooflik hartseer oor die voorval. Harmony se bestuur wil sy medelye met die oorledene se familie, vriende en kollegas betuig," het Peter Steenkamp, uitvoerende hoof van Harmony, gesê.
Little, wat aan die begin van die maand met sy vrou, Joane, getroud is, het as myningenieur by Brentley, Lucas & Associates, 'n mynkonsultantemaatskappy, gewerk.
Die maatskappy het ook sy hartseer oor die voorval uitgespreek. "Aan sy vrou, Joane, sy ouers en suster sowel as hul gesinne; mag julle vertroosting vind in dié moeilike tyd. Juan sal deur ons almal gemis word."
Francois Slabbert, die fotograaf van Palm Photography wat die egpaar se troufoto's geneem het, het op Facebook sy skok oor die voorval uitgespreek.
"Minder as vier weke terug het ek die troue afgeneem en vanoggend [Donderdagoggend] terwyl ek nog besig was om die foto's te redigeer het ek die nuus ontvang dat hy oorlede is.
"Juan jy was 'n legende en dit was 'n voorreg om jou en jou vrou af te neem en jou vir die kort rukkie te ken," het Slabbert geskryf.
In die nuus Odendaalsrus Vrystaat
Lesufi weer LUR vir onderwys
Joane, ek is onbedaaarlik hartseer – dit is so so hartseer. Jou man jou lewe weggevat in 'n knip van 'n oog. Daar is niks wat mens kan se op die oomblik nie niks nie. God help asseblief almal rondom Joane, Juan se familie net almal my God.
So tragies! Skaars ñ maand getroud…..???? Here gaan asb saam almal wat hom geken en lief gehad het! Aan sy pragtige vrou – mag Jesus jou styf vashou en hierdeur dra. Bid vir julle!
My absolute simpatie…. dit is traaaagies, somtyds het die lewe meer vrae as antwoorde, sterkte en mag onse Heer julle almal onderhou met Sy liefdie en ondersteuning